ઈ ટી.વી. ગુજરાતીમાં સુધીરભાઈ રાવલ જે ગોષ્ઠિનો કાર્યક્રમ શરૂ કરવાના છે તે કાર્યક્રમની પ્રસન્નતા પ્રગટ કરું છું અને શુભેચ્છા પણ પાઠવું છું. સુધીરભાઈ રાવલને ઘણાં વર્ષોથી ઓળખું છું. એમનું પત્રકારત્વ તેજસ્વી-ઓજસ્વી પત્રકારત્વ છે અને મારો અનુભવ છે કે તેઓ પત્રકારત્વના નીતિ-નિયમો પાળનારા માણસ છે. એટલે આ કાર્યક્રમ ચોક્કસ સફળ થાય એવી મને શ્રદ્ધા છે. અને આ કાર્યક્રમની હું સંપૂર્ણ સફળતા ઇચ્છું છું. એક પત્રકાર, નિડર પત્રકાર, એક નિષ્પક્ષ પત્રકાર એ સમાજની બહુ મોટી તાકાત હોય છે, અને એ તાકાત સમાજની મૂડી છે. અને આવી મૂડી સુધીરભાઈ ધરાવે છે. એટલે આ કાર્યક્રમ સફળ થશે અને ગુજરાતની પ્રજા તેને આવકારશે.